open-index/open-wikipedia-markdown huggingface dataset:
Spartakiade

**Spartakiader** var store sportsarrangementer som Sovjetunionen lanserte som et konkurrerende alternativ til De olympiske leker. Hensikten var at de skulle være et symbol for proletarisk internasjonalisme. Konkurransene var opprinnelig internasjonale, men ble fra 1950-tallet begrenset til folk i Østblokken.

## Historikk
Den første vinterspartakiaden ble arrangert i fra 17. til 27. februar 1928 i Oslo med deltagelse fra Sovjetunionen (89 deltagere), Sverige (26), Tyskland (3), Finland (5), Tsjekkoslovakia (5) og Norge (400), i alt over 500 deltagere. Spartakiaden omfattet skøyte- og skiløp, bryting og boksing, samt bandy og var det største idrettsstevne som så langt var holdt i Norge. Den første sommerspartakiaden ble avholdt i august samme år i Moskva. 

Betegnelsen *spartakiade* likner *[[olympiade]]* og henviser dessuten til Spartakus' store slaveopprør i det gamle Roma – de undertryktes opprør mot sine herrer. Foreninger for arbeideridrett ble gjerne kalt Spartakusforeninger.

### Sommerleker
* 1928 – Moskva
* 1931 – Berlin
* 1935 – Moskva (avlyst)
* 1937 – Antwerpen
### Vinterleker
* 1928 – Oslo
* 1936 - Oslo

### Nasjonale arrangementer

Sovjetunionen tilsluttet seg til slutt den internasjonale olympiske bevegelse og deltok for første gang i de olympiske sommerleker 1952 i Helsingfors. Deretter har nasjonale spartakiader på forskjellige nivåer blitt anordet i Sovjetunionen på såvel lokalt nivå som for hele unionen (også med deltagelse fra andre land). Spartakiader ble også arrangert i andre kommunistiske land. Det ble også arrangert særskilte spartakiader for ungdommer.

#### I Sovjetunionen
Sommer:  1956, 1959, 1963, 1967, 1971, 1975, 1979, 1983, 1986, 1991
Vinter: 1962, 1966, 1974, 1978, 1982, 1986, 1990

Det var i tillegg en spartakiade for ungdom og en for fagforeningsmedlemmer (партакиада профсоюзов)

#### I Tsjekkoslovakia
I Tsjekkoslovakia var spartakiadene store turnarrangementer med synkroniserte turnoppvisninger som ble avholdt på det store Strahov stadion i Praha hvert femte år, og som inngikk i den kommunistiske propaganda om det nye styresettets fortreffelighet. Det første arrangementet med dette navn ble avholdt allerede i 1921, lenge før kommunistene styrte landet, og initiativtakeren den gang, Jiří Chaloupecký, anses som den som har skapt uttrykket Spartakiade. 

#### I Albania
Tilsvarende store turnarrangementer kalt spartakiader ble også holdt i det kommunistisk styrte Albania i 1959, 1969, 1974, 1979, 1984 og 1989.

#### I Øst-Tyskland
I Øst-Tyskland ble det arrangert *Kinder- und Jugendspartakiade* («barne- og ungdomsspartakiade») fra 1964

### Etter kommunismens fall i Øst-Europa
Også i den postsovjetiske tid har spartakiadenavnet overlevd; det benyttes om visse sportsarrangementer i Russland, Kasakhstan, Ukraina, Usbekistan og Belarus.

## Referanser

## Eksterne lenker
*
American Society of Composers, Authors and Publishers

**American Society of Composers, Authors, and Publishers** (**ASCAP**) er en amerikansk organisasjon som ble stiftet i 1914 for å støtte og verne interessene til etablerte forlag og komponister. Nye medlemmer ble bare opptatt ved at de sponset eksisterende medlemmer. Mot slutten av 1910-årene ble det estimert at over 90 % av notene og grammofonplatene som ble solgt i USA, ga honorar til ASCAP.

Organisasjonen hevdet i 2009 å ha  medlemmer i USA, bestående av teksforfattere, komponister og musikkutgivere.

## Artister, tekstforfattere komponister og utgivere omtalt i egen artikkel
*Ufullstendig, legg gjerne til*

### Artister
* Samuel Barber
* Keith Green

### Tekstforfattere
* Sammy Cahn
* Alan Jackson

### Utgivere
De gir årlig ut priser i forskjellige kategorier, blant annet The ASCAP Film & TV Awards (ASCAP Award)

## Referanser


## Eksterne lenker
*
Røyken (tettsted)

**Røyken** er et tettsted og en grunnkrets i Asker kommune i Akershus. Tettstedet lå historisk i Røyken kommune i Buskerud amt og fylke. Det danner tettstedet Røyken sammen med Midtbygda. Tettstedet har  innbyggere per 1. januar . 

Røyken har bussforbindelse i retning Drammen, Hurum og Oslo (med overgang til Asker og Sandvika), og togforbindelse i retning Asker og Spikkestad (Spikkestadlinjen) fra Røyken stasjon.

I Røyken ligger også middelalderkirken Røyken kirke, ferdigbygget i 1229. I kirken finnes en døpefont som antas å være enda eldre.

## Referanser


## Eksterne lenker
*
Drammen (tettsted)

**Drammen tettsted** er det største tettstedet i Buskerud. Tettstedet omfatter i dag fem kommuner og har vokst fram med Drammen og Lier kommune som tyngdepunkt, og strekker seg fra Asker kommune i øst til Øvre Eiker i vest og i sør en snipp inn i Holmestrand kommune. Tettstedet ligger i Buskerud fylke, men strekker seg i sør inn i Vestfold fylke og i øst inn i Akershus fylke. Dette er eneste tettsted i Norge som ligger i tre fylker. 

Tettstedet er Norges femte største og Østlandets nest største, og avstanden er kort til Oslo, landets største tettsted. I 2011 passerte folketallet i tettstedet Drammen 100&nbsp;000. 

Tidligere selvstendige tettsteder innenfor Drammen tettsted er, foruten Drammen by, Mjøndalen, Hokksund, Lierbyen, Konnerud og Skoger.

Siste utvidelse er de tidligere tettstedene Lierbyen i Lier og Skoger som strekker seg inn i bygda Sande i Holmestrand kommune i Vestfold. Denne utvidelsen ble gjeldende fra 2014 og ga tettstedet Drammen en ekstra vekst på om lag 6000 personer.

Konnerud har vært eget tettsted, men er fra 2023 igjen en del av tettstedet Drammen.

## Kommuner

**Folketall for tettstedet Drammen** per  
* totalt, hvorav
** fra Drammen kommune
** fra Lier
** fra Øvre Eiker
** fra Asker
** fra Holmestrand

Tettstedsbebyggelsen strekker seg hovedsakelig i en øst-vest-retning langs Drammenselva (se kartet til høyre). Dette har bl.a. medført at det er kun kommuner fra dette tettstedet, samt  Kongsberg som regnes som Buskerudbyen.

## Nærliggende tettsteder
### Andre tettsteder i Drammen kommune
* Nesbygda med  innbyggere
* Svelvik med  innbyggere
* Berger med  innbyggere per 

### Andre  nærliggende
* Tettstedet Oslo ligger kun 6&nbsp;km øst for tettstedet Drammens østligste punkt. Mellom disse tettstedene ligger tettstedet Røyken, men dette står ikke i fare for å bli slukt av tettstedet Drammen med det første.
* Tettstedet Tranby ligger i Lier kommune.
* Vestfossen i Øvre Eiker ligger sør for tettstedets vestligste punkt, men også dette på «trygg» avstand.

Lierbyen og Skoger ble regnet som egne tettsteder frem til 2014, men ble da «slukt» av Drammen, etter SSBs oppdaterte prosedyrer for avgrensing av tettsteder. Konnerud har , for en periode fra 2020 til 2022, vært utskilt som eget tettsted, men er nå igjen en del av tettstedet Drammen.

## Se også
* Liste over Norges største tettsteder

## Referanser


## Eksterne lenker
* Kart fra SSB over Buskerud fylke
Evening Standard British Film Award

**Evening Standard British Film Award** ble etablert i 1973 i London av avisa Evening Standard. The Standard Award er den eneste seremoni som dedikerer seg til britiske og irske talenter. Avgjørelsene blitt tatt av et panelet består av "toppkritikere innen film i Storbritannia". Hver seremoni honorerer filmer fra det foregående året.
National Society of Film Critics

**National Society of Film Critics** er et amerikansk filmkritikerorganisasjon grunnlagt i 1966. Den tilsvarer Norsk filmkrikerlag og begge er medlem av den internasjonale filmkritkerorganisasjonen FIPRESCI (Fédération Internationale de la Presse Cinématographique), som ligger i Paris.

Den deler ut årlige filmpriser i en rekke kategorier.
## Eksterne lenker
*
Mureș

**Mureș** (på rumensk), eller **Maros** (på ungarsk), er en 789 km lang elv i Romania og Ungarn. Den har sitt utspring i Hășmașfjellene øst i Karpatene i Romania og munner ut i Tisza ved Szeged sørøst i Ungarn. 

Mureș renner gjennom de rumenske fylkene Harghita, Mureș, Alba, Hunedoara og Arad, og det ungarske fylket Csongrád. 

Byene Toplița, Reghin, Târgu Mureș, Iernut, Luduș, Ocna Mureș, Aiud, Teiuș, Alba Iulia, Deva og Arad i Romania og Makó og Szeged i Ungarn ligger alle langs elva.

## Referanser


## Eksterne lenker
*
Arkeologiåret 1984

**Arkeologiåret 1984** er en oversikt over blant annet utgravninger, fødte og avdøde personer med tilknytning til arkeologi i 1984.

## Utforskninger
* Ian Graham gjør de første vitenskapelige utforskningene og fremstiller kart over Maya-funnstedet i Cival.

## Utgravninger
* Utgravninger av Hengistbury Head av Barry Cunliffe, fullføres (begynte i 1979).
* Juli – Utgravninger av Uluburun-vraket ved Institute of Nautical Archaeology under ledelse av George Bass starter (fortsetter til 1994).

## Publiseringer
* 
* 
* 
* 

## Funn
* Turkanagutten blir funnet i Kenya av et team ledet av Richard Leakey.
* Vraket av CSS ''Alabama'' blir funnet av den franske marinen utenfor Cherbourg.
* Sebbersund-vraket.

## Priser
*Margaret Thompson mottar Gullmedalje for fremragende innsats innen arkeologi av Archaeological Institute of America (AIA).

## Andre hendelser
* April - Jorvik Viking Centre åpner i York i England.

## Dødsfall

* 18. februar - Labib Habachi, egyptisk egyptolog og arkeolog (født 1906)
* 11. april – Pedro Armillas Garcia, spansk akademisk antropolog og arkeolog (født 1914)
* 28. juni – Yigael Yadin, israelsk arkeolog, politiker og stabssjef for Israels forsvar (født 1917)
* 27. juli – Igor Savitskij, sovjetisk maler og arkeolog (født 1915)
* 19. oktober – Erik Moltke, dansk runolog (født 1901)
* Hamit Zübeyir Koşay, tyrkisk arkeolog og etnolog (født 1897)

## Referanser
Norton Buffalo

**Norton Buffalo** (født 28. september 1951 i Oakland, California, død 30. oktober 2009 i Paradise, California) var en amerikansk musiker. Han var kjent som en virtuos på munnspill, og var med på mange plateinnspillinger. En av de siste var Reidar Larsens *[[Kom inn te oss]]* fra 2009. 

## Diskografi
* *Lovin' in the Valley of the Moon*, Capitol Records, 1977
* *Desert Horizon*, Capitol Records, 1978
* *R & B* (with slide guitarist Roy Rogers) (Blind Pig, 1991) 
* *Travellin’ Tracks* (with Roy Rogers) (Blind Pig, 1992) 
* *It's In The Air* – Merl Saunders & the Rainforest Band (Summertone 1993)
* *King of the Highway* (Blind Pig, 2000) 
* *Roots Of Our Nature* (Blind Pig, 2003)
* *The Spirit Of Hawaiian Slack Key Guitar* with George Kahumoku Jr. (Daniel Ho Creations, 2008)

## Referanser


## Eksterne lenker
* 
* 
* Norton Buffalos hjemmeside har detaljert liste over plater han har vært med på.
Arkeologiåret 1985

**Arkeologiåret 1985** er en oversikt over blant annet utgravninger, fødte og avdøde personer med tilknytning til arkeologi i 1985.

## Funn
* 1. september – Skipsvraket av RMS ''Titanic'' blir lokalisert.
* 20. juli – Hovedfunnstedet for skipsvraket etter den spanske gallionen *[[Nuestra Señora de Atocha]]* (som sank i 1622) blir funnet 60 km utenfor kysten av Key West, Florida av skattejegere som raskt får hentet opp mynter og sølv til en verdi av $400 millioner.

## Priser
*Saul S. Weinberg og Gladys Davidson Weinberg mottar Gullmedalje for fremragende innsats innen arkeologi av Archaeological Institute of America (AIA).

## Hendelser
* Ruinene i Nan Madol blir erklært å være et beskyttet historisk landemerke.
* Helleristningene i Alta blir tatt med på UNESCOs liste over verdens kulturarv.
* Vikingmuseet i Hedeby (på tysk *Wikingermuseum Haithabu*) åpner.

## Dødsfall

*10. februar – Henri Fleisch, fransk arkeolog, misjonær og orientalist (født 1904)
*20. juli – Peter Vilhelm Glob, dansk arkeolog, professor i nordisk arkeologi og europeisk forhistorie (født 1911)
*30. august – Tatiana Avenirovna Proskouriakoff, russisk-amerikansk arkeolog og illustratør, som utførte grunnleggende forskning av mayakulturen (født 1909)
*28. oktober – Harald Ingholt, dansk arkeolog (født 1896)
*9. november – Ludger Alscher, tysk klassisk arkeolog (født 1916)
*31. desember – Jocelyn Toynbee, britisk arkeolog, numismatiker og kunsthistoriker (født 1897)
*Thorkild Ramskou, dansk arkeolog og forfatter (født 1915)

## Referanser
Narve Hovdenakk

**Narve Hovdenakk** (født 10. desember 1971) er en norsk kunstner. Han har deltatt på Høstutstillingen to ganger, i 2004 og 2006 og har deltatt på en rekke gruppeutstillinger blant annet på 1st Athens Biennial – Destroy Athens, Glasgow International Art Festival, Glasgow og Gallery Boreas, Brooklyn and Pittsfield, USA. PARADOKS. Posisjoner innen norsk videokunst 1980–2010 Museet for samtidskunst Oslo.

## Oppvekst og utdanning
Narve Hovdenakk ble født 10. desember 1971 og er sønn av Per Hovdenakk. Han er oppvokst i Bærum og Århus i Danmark og bor i dag i Oslo og delvis i København. Narve Hovdenakk er utdannet billedkunstner ved Kunstakademiet i Trondheim og Masterstudiet ved Konsthögskolan i Malmö.

## Karriere
Da Hovdenakk studerte i Malmö møtte han den svenske kontroversielle bokseren Armand Krajnc, og planlagte en dokumentar om Krajncs tilværelse i Malmö. Prosjektet ble ikke realisert. Hovdenakk ble tidlig opptatt av identitet og *Celebrity As Simulacrum*, men er mest kjent for sine konseptuelle videosamplinger om maskulinitet.

Narve Hovdenakk har i løpet av sin kunstpraksis gjort seg bemerket med videoarbeider som problematiserer mannen som offer. Han benytter seg av sampling av ulike filmsjangere og innslag fra reklame og tv underholdning og direktesendt chatting som underlag og hovedkomponent for sitt estetiske uttrykk. Han bearbeider sitt råmateriale og velger seg ut roller ved å behandle det stereotype og arketype mannsbildet, som dyrkes frem i mainstream underholdning innenfor film og tv mediet. Hovdenakk har satt seg fore å undersøke maskulinitetens vilkår og synliggjøre ulike sider ved mannen. Hovdenakk ønsker å gå inn i en aktiv dialog med sine omgivelser, i et forsøk på å skape mening. med å uttrykke personlige følelser, tanker og smerteerfaringer. Han har derfor valgt å sette seg selv inn i rollen, både som offer og overgriper. 

Hans videoarbeid *Neo-man* gjorde offentlig skandale under Høstutstillingen på Kunstnernes Hus i 2006.

Med utstillingen *Sample Man Remix* på TAFKAG Oslo, i 2007 markerte Hovdenakk seg med totale selvutleveringer uten filter: som kanskje en av de tydeligste artikulasjoner av fenomenet *emokonseptualisme*. En tydelig dreining mot bekjennelsen, en slags *«emo-core»* på den alternative kunstscenen.

Hovdenakk er innkjøpt av bl.a. Nasjonalmuseet for kunst, arkitektur og design.

I 2009 utviklet han et eget sensorisk teaterstykke i forbindelse med Det blinde teater på Nationaltheatret.

## Referanser


## Eksterne lenker
* Morgenbladet 2008
Arkeologiåret 1986

**Arkeologiåret 1986** er en oversikt over blant annet utgravninger, fødte og avdøde personer med tilknytning til arkeologi i 1986.

## Funn
* Estela 1 de La Mojarra.
* Vraket av HMS A1, den første britiske undervannsbåten for forulykket, blir oppdaget i Brackleshambukten av lokale fiskere.

## Priser

*George R. Bass mottar Gullmedalje for fremragende innsats innen arkeologi av Archaeological Institute of America (AIA).

## Publiseringer
* John McK. Camp – *The Athenian Agora: excavations in the heart of classical Athens*. London: Thames and Hudson. ISBN 0-500-39021-5
* Abraham de la Pryme – *A history of Kingston upon Hull*. Hull: Kingston upon Hull City Council and Malet Lambert High School. ISBN 0-904767-12-4
* Pramod B. Gadre – *Cultural Archaeology of Ahmadnagar during Nizam Shahi period, 1494-1632*. Delhi: B.R. Publishing Corporation
* Arlene Miller Rosen – *Cities of Clay: the geoarcheology of tells*. University of Chicago Press. ISBN 0-226-72626-6

## Andre hendelser
* De første britiske stedene blir inkludert i listen over Verdens kultur- og naturarvsteder med Stonehenge, Avebury, Silbury Hill og Ironbridge Gorge.
* 8. juli – Protection of Military Remains Act (Loven om beskyttelse av tidligere militære anlegg) vedtas i Storbritannia.

## Dødsfall
* 5. februar – René Joffroy, fransk arkeolog (født 1915)
* 19. februar – André Leroi-Gourhan, fransk arkeolog, paleontolog og antropolog (født 1911)
* 9. mars – Walter Bader, tysk arkeolog og kulturminnebevarer (født 1901)
* 27. april – Rudolf Schütrumpf, tysk palynolog (død 1909)
* Mai – Alexander Badawy, egyptisk egyptolog (død 1913)
* 20. september – Sverre Marstrander, norsk professor i arkeologi (født 1910)
* 13. desember – Glyn Daniel, walisisk arkeolog (født 1914)
Arkeologiåret 1983

**Arkeologiåret 1983** er en oversikt over blant annet utgravninger, fødte og avdøde personer med tilknytning til arkeologi i 1983.

## Utforskninger
* Laconia-utforskningen begynner (felles britisk-nederlandsk prosjekt); forsetter til 1989.

## Utgravninger
* Hengistbury Head, av Barry Cunliffe, fortsetter (begynte i 1979).

## Funn
* Lindowmannen.
* Kitoras grav oppdages i Asuka, i sentrale Nara, Japan.

## Priser
*James Bennet Pritchard mottar Gullmedalje for fremragende innsats innen arkeologi av Archaeological Institute of America (AIA).

## Andre hendelser
* British Committee for the Reunification of the Parthenon Marbles (Britisk komite som støtter tilbakesendelsen av Parthenonskulpturene til Hellas) blir dannet.

## Dødsfall

* 14. august – Alfred Rust, tysk arkeolog (født 1900)
* 8. september – Georg Galster, dansk numismatiker og historiker (født 1889)
* Joan Du Plat Taylor, maritim arkeolog (født 1906)
*Aslak Liestøl, norsk filolog og runeforsker (født 1920)

## Referanser
Bragança

**Bragança** kan vise til:

*Bragança (fyrsteslekt) – en portugisisk og brasiliansk fyrsteslekt
*Bragança (Portugal) – en by og en kommune i Portugal
*Distrito de Bragança – et distrikt (fylke) i Portugal
*Bragança (Pará) – en kommune i delstaten Pará i Brasil
*Bragança Paulista – en kommune i delstaten São Paulo i Brasil
*Jaime Celestino Dias Bragança – en portugisisk fotballspiller
Akillessene

**Akillessenen** er senen plassert bakerst på foten, og er den tykkeste og sterkeste senen i menneskets kropp. Akillessenen er lokalisert der hvor de to største leggmusklene, *gastrocnemius* og *soleus*, er festet til hælbenet, *calcaneus*.

## Sagnet om Akilles
Akillessenen er oppkalt etter Akilles, som etter sigende ble dyppet i elven Styx, hvilket gjorde ham usårbar. Da han ble dyppet i elven ble han holdt fast i enden av sin høyre fot, hvilket gjorde at hælen hans ble det svakeste sted på kroppen – og det var nettopp der Paris av Troja traff ham med en pil som ble hans banesår. Det var Philip Verheyen, en flamsk anatomist fra det 17. århundre, som ga akillessenen dens navn.

## Vanlige skader og behandling
Spesielt under løping blir akillessenen utsatt for store belastninger, avrevet akillessene (*akilles ruptur*) er derfor en vanlig løpeskade. Tilstanden er svært smertefull, og gir en voldsom smerte som nesten kan være lammende.

## Se også
* Sene
* Muskel
* Ledd
* Leddbånd
* Skjelett

## Referanser
Arkeologiåret 1987

**Arkeologiåret 1987** er en oversikt over blant annet utgravninger, fødte og avdøde personer med tilknytning til arkeologi i 1987.

## Utgravninger
* Gaziantep museum graver ut Zeugma.

## Funn
*Sportsdykkere under ledelse av Arne Emil Christensen jr. finner vraket av fregatten Lossen ved Papper, Hvaler.

## Hendelser
*8. desember – Chaco Culture National Historical Park settes på UNESCOs liste over verdens kultur- og naturarvsteder.

## Priser
*Dorothy Burr Thompson mottar Gullmedalje for fremragende innsats innen arkeologi av Archaeological Institute of America (AIA).

## Dødsfall

* 23. april – Pierre Benoit, fransk katolsk prest, vitenskapelig fortolker av bibelen, teolog og arkeolog (født 1906)
* 25. juni – Leiv Amundsen, norsk klassisk filolog og papyrolog (født 1898)
* 14. august – Bernard Fagg, engelsk arkeolog som arbeidet i Nigeria (født 1915)

## Referanser
Anders Bundgaard

**Anders Jensen Bundgaard** (1864–1937) var en dansk  billedhugger. Han har blant annet stått for utsmykkingen av deler av Christiansborg og København rådhus. Han er allikevel mest kjent for sitt arbeid på Gefionspringvandet.

Han var ridder av Dannebrogordenen.

## Galleri

Fil:Copenhagen gefion fountain.jpg|Gefionspringvandet i Amaliegade
Fil:Lille Gefionspringvand (detalje).JPG|Detalj fra Lille Gefionspringvand ved Bispebjerg Hospital
Fil:Granskende Pige (Bundgaard).JPG|Granskende Pige, Møllegade, København
Fil:Copenhague 038.jpg|Detalje fra Christiansborg


## Referanser
Midtbø

**Midtbø** er et gårdsnavn og etternavn. Det er satt sammen av det lett forståelige *Midt-* og *-bø*, som betyr «gård» eller «bosted».

## Bruk
Ifølge Statistisk sentralbyrå var det i 2012 1&nbsp;052 mennesker som hadde Midtbø til etternavn i Norge.

Navnet finnes flere steder i landet, for eksempel:
*Midtbø i Balsfjord
*Midtbø i Eide
*Midtbø i Flora
*Midtbø i Fræna
*Midtbø i Gulen
*Midtbø i Nissedal
*Midtbø i Nome
*Midtbø i Steinkjer
*Midtbø i Tvedestrand
*Midtbø i Vanylven
*Midtbø i Vinje, gården til Tarjei og Halldis Moren Vesaas

## Kilder
*Norgesglasset på statkart.no
Arkeologiåret 1988

**Arkeologiåret 1988** er en oversikt over blant annet utgravninger, fødte og avdøde personer med tilknytning til arkeologi i 1988.

## Utgravninger
* Utgravningene i Troja begynner med et team fra University of Tübingen og University of Cincinnati under ledelse av Manfred Korfmann.
* Kent Archaeological Rescue Unit i Crofton romerske villa.
* Hovedutgravningene av Cahal Pech, en mayisk ruinby nær San Ignacio i distriktet Cayo i Belize, starter og varer til . 

## Funn
*Øreringer, krone og rosetter, fra graven til dronning Yabay i Kalhu (moderne Nimrud, Irak) blir oppdaget. De ble laget seint i 8. århundre f.Kr.. De er nå i Iraks nasjonalmuseum, Bagdad.

## Priser
*Brunilde Sismondo Ridgway og John Desmond Clark mottar Gullmedalje for fremragende innsats innen arkeologi av Archaeological Institute of America (AIA).

## Dødsfall
* 25. februar - Bernard Ashmole, engelsk arkeolog og kunsthistoriker (født 1894)
* 8. april – Nils Cleve, finsk arkeolog (født 1905)
* 7. juli – William Bell Dinsmoor, Jr., klassisk arkeolog og arkitekturhistoriker fra USA (født 1923)
* 28. juli - Ferdinando Castagnoli, italiensk arkeolog (født 1917)
* Einar Gjerstad, svensk arkeolog, arbeidet spesielt med oldtidens Kypros og Italia (født 1897)
* Aziz Suryal Atiya, egyptisk koptolog og historiker (født 1898)
* Paolo Graziosi, italiensk arkeolog og antropolog (født 1906)
TSI Innebandy

**TSI Innebandy** er innebandylaget i Tromsøstudentenes Idrettslag.  Laget består hovedsakelig av studenter og har i underkant av 100 medlemmer fordelt på 2 herrelag og 2 damelag. TSI Innebandy holder til i Studentidrettshallen Kraft i Tromsø.

## Historie
TSI Innebandy ble grunnlagt i 1995 og har siden den tid vært med på å prege innebandyen i Nord-Norge. Både dame- og herrelaget har forsøkt seg i eliteseriekvalifisering, men uten å klare å rykke opp.

### Sesongen 2009/10
TSI Innebandy stilte sesongen 2009/10 med 3 lag i seriespill. Dame 1 spilte i 1. divisjon avdeling Nord, Herre 1 spiller i 1. divisjon, mens Herre 2 spilte i 2. divisjon. I tillegg stilte klubben med 2 lag i bedriftsserien; Dame 2 og Herre 3. Sesongen endte med seier i alle 4 divisjonene, og ble klubbens beste noensinne.

## Serieplassering Herrer

* Finalen i sluttspillet 1998-99 ble spilt mellom Hammerfest IBK og TSI Innebandy, en kamp TSI vant 6-3, og ble dermed seriemestere denne sesongen.

## Serieplassering Damer

## Referanser
 

## Eksterne lenker
* 
* Nord-Norge Bandykrets
* Studentidrett
Arkeologiåret 1989

**Arkeologiåret 1989** er en oversikt over blant annet utgravninger, fødte og avdøde personer med tilknytning til arkeologi i 1989.

## Utgravninger
* Utgravninger utføres Poseidontempelet (nær Korint, også kjent som Isthmiatempelet) av University of Chicago.

## Funn
*Yoshinogari-ruinene blir oppdaget i Kanzaki, Kyūshū, Japan, gods og bygg hovedsakelig fra Yayoi-perioden.

## Publiseringer
* *Ancient Britain and the Antiquarian Imagination*, av Stuart Piggott (28. mai 1910 &ndash; 23. september 1996), britisk arkeolog.

## Priser
*Virginia R. Grace mottar Gullmedalje for fremragende innsats innen arkeologi av Archaeological Institute of America (AIA).

## Hendelser
*Det norske institutt i Athen for antikkvitenskapelige fag opprettes.

## Dødsfall
* 18. februar – Alfonso De Franciscis, italiensk klassisk arkeolog (født 1915)
* Mars – Louis Dupree, amerikansk antropolog, arkeolog og Afghanistan-kjenner (født 1925)
Teatermuseet (København)

**Teatermuseet** holder til i Christiansborgs gamle **Hofteater** og er et museum som beskjeftiger seg med dansk teaterhistorie. Det ble grunnlagt i 1912 og har hatt Hofteatret som hjemsted siden 1922.

Museet søker å dokumentere historien om det profesjonelle teater gjennom innsamling av for eksempel bilder, brev, kostymer, rekvisitter og modeller av teaterbygninger og scenografier. Hofteatret er i selv en del av museumsutstillingen ettersom publikum har fri adgang til å gå rundt i hele teaterbygningen.

Teatersalen brukes også til forskjellige arrangementer som opplesning, foredrag, konserter og mindre gjesteskuespill.

## Hofteatret
Københavns slott hadde fått innredet et teater, men da Christiansborg skulle oppføres ble teateret utelatt av den sterkt religiøse og pietistiske byggherren, Christian VI. Senere begynte Christian VII å få oppført forestillinger i spisesalen og noen ganger deltok han også selv som skuespiller. Det utviklet seg slik at man i 1766 besluttet å innrede et skikkelig slottsteater. Et rom, som var oppført som seletøyslager, over stallene i den østlige ridebanefløy ble ombygget til teatersal. Rommet ble innredet av arkitekten Nicolas-Henri Jardin og innviet i januar 1767.

Man vet lite om det opprinnelige utseende, for man kjenner ikke til noen bilder eller detaljerte beskrivelser av det. Man vet allikevel at rommet var tenkt brukt som både teater og ballsal, og derfor kunne teaterets skrånende gulv heves slik at det blev plant. Christian VII sto i januar 1768 selv på Hofteatres scene som sultan *Orosman* i *Zaire* av Voltaire; en forestilling som høstet lovord.

I 1842 ble teateret ombygget etter den daværende biedermeier-mote, og man fikk da det røde losjeteater man kan se ennå i dag. Det kom etter hvert til å fungere som anneksscene til Det Kongelige Teater og i 1881 ble det lukket på grunn av nye brannregulativer og det meste av inventaret ble solgt. I en overgangsperiode etter det fungerte lokalet som møbellager.

## Referanser


## Eksterne lenker
*
Thung Na-demningen

**(Tha) Thung Na-demningen** er en demning av betong i elva  Khwae Yai («Kwai») i provinsen Kanchanaburi i det vestre Thailand, ved tettstedet Chong Sadao 150 km vest for Bangkok. Vassdraget som her demmes opp er Mae Klong, og anlegget ligger i nedre del av tilførselselva Khawe Yai. Om lag 35 km lengre oppe i elva ligger Si Nakharin vannkraftverk og Erawan nasjonalpark. 

Anlegget er en kombinert steinfyllingsdam og betong gravitasjonsdam, som er 30 meter høy og 840 meter lang og sto ferdig i 1981. Installert vannkrafteffekt er kun 38 MW med årsproduksjon 165 GWh, grunnet det beskjedne vannfallet på bare ca. 20 meter. Hovedbruken av reguleringen er irrigasjon og vannkraft, og reservoaret demmer opp inntil 55 mill. m³ vannmasser.

## Referanser


## Eksterne lenker
* 
* Kanchanaburi-universitetet, Department of Irrigation Engineering  – «Tha Thung Na Dam».
Mate

**Mate** er en koffeinholdig drikk fremstilt av planten yerba mate *(Ilex paraguariensis)*. Drikken er svært populær i Paraguay, Uruguay, Chile, Argentina og det sørlige Brasil. 

Tradisjonelt drikkes mate fra en kalebass gjennom en bombilla. 

Drikken ble utviklet av indianere og ble senere populær blant de europeere som kom til området. 

Vanlige merker er blant annet *Rosamonte*, *Canarias*, *Mato Grosso*, *Cruz de Malte*, *Amanda*, *Taragui* og *Fontana*. 

## Stimulerende effekt

Indianerne brukte mate som en stimulerende drikk. Den stimulerende effekten kommer fra xantin-derivat. Mate inneholder tre forskjellige xantin-derivater: koffein, teobromin og teofyllin.

Mate inneholder en høy grad av xantin-derivat, men mindre koffein enn kaffe og te. I stedet inneholder mate mer teofyllin og teobromin.

Teofyllin utvider luftrørene og letter oksygenmetningen. Teobromin stimulerer hjertet og virker svakt muskelavslappende og urindrivende.

## Bivirkninger
En gjennomgang av en rekke befolkningsstudier i 2009 avdekket indikasjoner på en sammenheng mellom kreftfaren og drikking av svært varm mate. Noe forskning har antydet en sammenheng mellom spiserørskreft og varm matetemperatur; lignende linker til kreft er funnet for te og andre drikker som vanligvis nytes svært varme. Å drikke mate som holder svært høye temperaturer er ansett som «sannsynligvis kreftfremkallende for mennesker» på listen IARC gruppe 2A over carcinogene stoffer. Mate er i seg selv er ikke klassifisert som kreftfremkallende for mennesker.

Forskere fra NCI (USA's National Cancer Institute) og Brasil har funnet at både kaldt- og varmtvannsutdrag av populære kommersielle yerba mate-produkter inneholdt høye nivåer av kreftfremkallende polysykliske aromatiske hydrokarboner (PAH) (benzopyren), imidlertid kan disse potensielle kreftfremkallende forbindelser stamme fra den kommersielle tørkeprosessen av matebladene, som innebærer røk fra brenning av tre, omtrent som polysykliske aromatiske hydrokarboner som finnes i trerøkt kjøtt. Urøkt eller dampede varianter av yerba mate-te er også tilgjengelig.

## Mate i Norge
Importen av yerba mate til Norge har frem mot 2000-tallet variert sterkt fra år til år, med et gjennomsnitt på 6-700 kg (1999–2009), men  har økt sterkt de første ti årene av 2000-tallet, fra  kilo i 1999, til  kilogram i 2003,  i 2006 og  i 2009. Opprinnelsesland er (i tillegg til Argentina, Brasil, Chile og Paraguay) også India.

## Referanser
Kvæfjord Idrettslag

**Kvæfjord Idrettslag** er et idrettslag i Kvæfjord kommune i Troms som er organisert som et allianseidrettslag. 

Kvæfjord IL-Fotball er en egen klubb i KIL-Allianse. I tillegg organiserer KIL-Allianse følgende grupper: håndball, langrenn, barneidrett, friidrett og orientering. Kvæfjord IL hadde sist seniorlag i fotball i 2006.

Kvæfjord IL er blant andelshaverne i AL Kvæfjordløyper, som preparerer skiløypene i Kvæfjordmarka.

## Referanser


## Eksterne lenker
* Friidrettsgruppens hjemmeside 
* Friidrettsgruppens Facebook-side
* Fotballgruppens Facebook-side
* Norges Fotballforbund: Kvæfjord IL - Fotball
* Kvæfjordløyper
Manualtåken

**Manualtåken** (også kjent som **Messier 27**, **M 27**, eller **NGC 6853**) er en planetarisk tåke som ligger omtrent 1360 lysår unna jorda, i stjernebildet Reven.

Dette objektet ble oppdaget av Charles Messier i 1764 og var den første planetariske tåken som ble oppdaget. Med en tilsynelatende størrelsesklasse på 7,5 og en diameter på omtrent 8 bueminutter, er det lett synlig i kikkert, og et populært observasjonsmål i amatørteleskoper.

## Referanser
Norsk Billedbog for Børn

***Norsk Billedbog for Børn*** er en av Norges aller første fargeillusterte billedbøker for barn. Den ble utgitt i 1888 av Elling Holst og Eivind Nielsen (illustrasjoner). Boka inneholder tradisjonelle barnerim fra Holsts familietradisjon sammen med tekster av Aasmund Olavsson Vinje, Bjørnstjerne Bjørnson og Henrik Wergeland. Til slutt i boka er det melodier til sju av tekstene. Hjelp til melodiene hadde Holst fått av Thorvald Lammers.

Denne boka ble svært populær og er blitt utgitt i en rekke utgaver; sist i 2011. En effekt av boka var også at en rekke barnerim, som tidligere hadde levd i lokale varianter, ble standardisert. Av innholdet i *Norsk Billedbog* kan nevnes *[[Ride ride ranke]]*, *[[Bake kake søte]]*, *[[Ro ro til fiskeskjær]]*, *[[Sko Blakken]]*, *[[Per spellmann]]*, *[[Blåmann, Blåmann, bukken min]]*, *[[Vesle Hans i skogen]]*.

I 1890 kom oppfølgeren *Norsk Billedbog for Børn. Ny Samling*. Denne har et forord som forteller at Elling Holsts sønn Thorodd var den som gav ham anledning til å gi ut Norsk Billedbog. Blant innholdet i oppfølgeren er *[[Hoppe sa gåsa og danse sa reven]]*, *[[Kjerringa med staven]]*, *Kråka sitter på garestaur*, *Liten ekorn satt* og *Bekken går i engen*.

En tredje oppfølger kom i 1903, med tittel *Norsk Billedbog for Børn.  Tredie Samling*. Oppfølgerne har ikke vært gjenutgitt i samme grad som den første samlingen.

## Bøker
* 
* 
* 
## Referanser


## Eksterne lenker
* 
*
Norsk Caravan Club

**Norsk Caravan Club** (NCC) er interesseorganisasjonen for caravan- og bobileiere i Norge. Organisasjonen har 25 000 medlemsfamilier fordelt på 66 lokalavdelinger over hele landet. NCC har hovedkontor på Sørumsand.

Organisasjonen ble stiftet i 1960 og er partipolitisk nøytral. Fem ganger i året utkommer medlemsbladet Caravan.

NCC står bak Topp Camping-kjeden, hvor en rekke norske campingplasser er tilknyttet. Ved å være medlem i Topp Camping forplikter campingplassene seg til å holde visse minimumskrav innen blant annet rengjøring, fasiliteter og tilbud til campinggjestene.

## Eksterne lenker
Norsk Caravan Club
Topp Camping
Stian Nilsen

**Stian Daniel Nilsen** (født 1984) er en islandsk/norsk musiker, produsent og låtskriver. Han startet sitt første band i 1998, og har vært aktiv i en rekke band og prosjekter siden da. Han studerte lydteknikk ved NISS, og begynte å produsere musikk i 2009. I 2012 startet han Kickass Lyd Studios i Oslo sentrum, sammen med Johan Larsson.

## Bakgrunn
Stian Nilsen startet bandet Everything But Fun i 1998, sammen med Dag Markhus (Fangst, Konrad Paszkudzki Trio) og Thomas Walland Hansen, og spilte nærmere 100 konserter med de frem til de ble oppløst rundt 2005. Nilsen spilte også trommer i Generation of Sin (2001–2002), samt i '77 punk-coverbandet Glitterbreast (2000–2002), var vokalist i Diary of a Lustful Turkey (2003-2004, i dag kjent som Musth), spilte gitar i skapop-ensemblet The Troikas (2005–2006), i rockegruppa All Friday (2008–2010). I 2009 ble han med i ska/punk-bandet Lame Ducks, hvor han spilte frem til bandets oppløsning i 2017. 

Sammen med Johan Larsson fra All Friday startet han skatepunk-bandet The Supervisors i 2009. I 2011 ga de ut sitt debutalbum "...supervising the industry...", på danske 5FeetUnder Records til strålende kritikker i en rekke utenlandske medier. I en av Danmarks største musikkaviser havnet de på "Readers choice - Best music of 2011"-listen . Bandet ble oppløst året etter, hvorpå Johan og trommis Simen etterhvert var med på å starte opp OnklP & De Fjerne Slektningene, mens Stian og gitarist Thomas Hansen etterhvert startet opp skatepunk-bandet North of North, som ga ut sin debut-EP "Facing The Truth" på Soul Doubt Music i 2022.

Han har jobbet som musiker og/eller produsert musikk for artister som OnklP & De Fjerne Slektningene, OBEY OKAY, Spira (Steffen Falch), Rita Najar, Freedumb, Nicoline, og KinGeorg.

Han driver også det Oslo-baserte plateselskapet Soul Doubt Music, sammen med hans mangeårige samarbeidspartner Johan Larsson. 

## Referanser
Arkeologiåret 1990

**Arkeologiåret 1990** er en oversikt over blant annet utgravninger, fødte og avdøde personer med tilknytning til arkeologi i 1990.

## Utgravninger
* Starten på et fem års prosjekt med store utgravninger i Birka under ledelse av Björn Ambrosiani.
* Arbeid begynner i Leptiminus ved David Mattingly.

## Funn
* «Ossuarium til Kajfas» i Jerusalem.
* En Corsair blir funnet nær Boston. Foreløpige undersøkelser viser at den ble bygget i slutten av det 17. århundre.
* Et veibyggingsmannskap i Sentral-Kina kommer ved en tilfeldighet over et kammer fra Han-dynastiet, som inneholder kanskje titusener av terrakottafigurer.

## Andre hendelser
*15. juni – Vasamuseet med Regalskipet «Vasa» innvies.
* Oddernessteinen flyttes fra kirkegården inn i våpenhuset i Oddernes kirke.

## Priser
*John W. Hayes mottar Gullmedalje for fremragende innsats innen arkeologi av Archaeological Institute of America (AIA).

## Dødsfall
*24. mars – Bengt Thordeman, svensk riksantikvar og arkeolog (født 1893)
*13. april – Hans Reinerth, tysk arkeolog (født 1900)
*30. april – Herbert Jankuhn, tysk arkeolog (født 1905)
*27. juli – Ella Kivikoski, finsk arkeolog (død 1901)

## Referanser
Berit Norling

**Berit Kjærran Norling** (født 29. oktober 1944, død 2. mars 2009) var en norsk gynekolog og forfatter av sakprosa. Hun har blant annet hatt verv for Leger uten grenser, i Afghanistan på midten av 1980-tallet.

Hun ble cand.med. i 1970 og ble godkjent som spesialist i fødselshjelp og kvinnesykdommer i 1979.

Hun var leder for fagforeningen *[[Praktiserende Spesialisters Landsforening]]* i perioden 1999-2001. Hun var også nestleder i Norsk Gynekologisk Forening.

## Faglige utgivelser
* *Seksuelt overførte sykdommer : diagnostikk og klinisk behandling : praktisk veiledning for medisinstudenter, almenpraktikere og spesialister* (1987.  Medforfatteren er Josef Ekgren.)

## Referanser
Arkeologiåret 1991

**Arkeologiåret 1991** er en oversikt over blant annet utgravninger, fødte og avdøde personer med tilknytning til arkeologi i 1991.

## Funn
*Ötzi.
*Kjerner og prøver fra et tak i Pueblo Bonito blir datert til ca. 1082 e.Kr.
*Juli – Cosquergrotten i Cap Morgiou, Frankrike blir oppdaget.

## Publiseringer
* Trombold, C. og Wagner, D. – «Analysis of Prehistoric Roadways in Chaco Canyon Using Remotely Sensed Digital Data.» *Ancient Road Networks and Settlement Hierarchies in the New World*. Cambridge University Press, Cambridge

## Andre hendelser
*Juni – Alta Museum åpner.
*Historic Scotland opprettes.

## Priser
*Machteld J. Mellink mottar Gullmedalje for fremragende innsats innen arkeologi av Archaeological Institute of America (AIA).

## Dødsfall
*30. januar – Kurt Bittel, tysk arkeolog (født )
*21. juni – Sandro Stucchi, italiensk arkeolog (født )
*3. juli – Doro Levi, italiensk arkeolog og kunsthistoriker (født )
*6. desember – Virgilio Corbo, italiensk arkeolog (født )
Messier 2

**Messier 2** eller **M2** (også kalt **NGC 7089**) er en kulehop i stjernebildet Vannmannen, fem grader nord for stjernen Beta Aquarii. Den ble oppdaget av Jean-Dominique Maraldi i 1746 og er en av de største kjente kulehoper.

## Oppdagelse og synlighet
M2 ble oppdaget av den franske astronomen Jean-Dominique Maraldi i 1746 mens han observerte en komet sammen med Jacques Cassini. Charles Messier gjenoppdaget den i 1760, men trodde det var en stjernetåke uten noen stjerner forbundet med seg. William Herschel var i 1794 den første til å oppløse individuelle stjerner i hopen.

M2 er, under ekstremt gode forhold, så vidt synlig med det blotte øye.

## Eksterne lenker
*
Arkeologiåret 1992

**Arkeologiåret 1992** er en oversikt over blant annet utgravninger, fødte og avdøde personer med tilknytning til arkeologi i 1992.

## Utgravninger
* Tel Dan

## Funn
* El Fuerte de Samaipata nær Samaipata, Bolivia utgraves av Albert Meyers ved universitetet i Bonn.
* Det arkaiske neandertalerkraniet *[[Miguelón]]* oppdages i Sima de los Huesos («hulen med bein») i Sierra de Atapuerca i provinsen Burgos i den autonome regionen Castilla y León i det nordlige Spania
*Juni – Villa Mendo romersk villa i Rio Alto, Portugal.
*16. november – Hoxne depotfunn oppdages av Eric Lawes med metalldetektor i Suffolk, England.

## Priser
*Evelyn Byrd Harrison mottar Gullmedalje for fremragende innsats innen arkeologi av Archaeological Institute of America (AIA).

## Dødsfall

* 28. januar – Nahman Avigad, israelsk arkeolog og epigrafiker (født 1905)
* 22. februar – Oscar Broneer, svensk-gresk arkeolog (født 1894)
* 10. mars – Friedrich Karl Dörner, tysk klassisk filolog og arkeolog (født 1911)
* 28. mars – Nikolaos Platon, gresk arkeolog, oppdager og utgraver av minoiske palasser på Kreta (født 1909)
* 30. mars – Manolis Andronikos, gresk arkeolog (født 1919)
* 6. oktober – Elisabeth Alföldi-Rosenbaum, tysk klassisk arkeolog (født 1911)
* 26. oktober – Danielle Bonneau, fransk papyrolog (født 1912)
* 24. november – Ignacio Bernal, fransk-meksikansk arkeolog og antropolog (født 1910)
* Matteo Sansone, italiensk arkeolog (født 1916)
Koenigsegg CCX

**Koenigsegg CCX** er en midtmotorisert roadster fra den svenske bilprodusenten Koenigsegg. CCX har blitt konstruert for å overholde de amerikanske reguleringene og markedsmessige kravene. CCX er basert på og erstattet Koenigsegg CCR.

CCX er en forkortelse for Competition Coupe X. X representerer 10-årsjubileet for ferdigstillelse og prøvekjøring av den første CC kjøretøyet i 1996.

CCX ble først avduket den 28. februar 2006 i bilutstillingen i Genève, selv om dens eksistens ble annonsert tidligere. En annen variant kalt CCXR er også tilgjengelig. Den største forskjellen er at CCXR motoren er klargjort til å kjøre på biodrivstoff, som muliggjør en effektøkning på 25%.

CCX-forhåndsalgseksemplet ble gjennomgått i BBC Top Gear-kanalens bilprogram. CCX ble kjørt av Jeremy Clarkson, som berømmet bilen veldig, men som samtidig kritiserte ham for mangelen på nedtving som han tilskrev mangelen på en bakspoiler.

## Referanser
Arkitekt Christies gate (Trondheim)

::*Se [[Christies gate|pekerside]] for flere forekomster av Christies gate.*
**Arkitekt Christies gate** (1–11) er en gate ved Kalvskinnet i Midtbyen i Trondheim som strekker seg vestover fra porten til Erkebispegården og nordsiden av Kongsgårdsplassen over Prinsens gate til Sverres gate. Gaten har fått sitt navn etter arkitekt Christian Christie (1832–1906), som blant annet var kjent som restaureringsleder av Nidarosdomen. Gaten på vestsiden av Prinsens gate er preget av leiegårder i jugendstil som ble oppført på begynnelsen av 1900-tallet og som i dag er fredet.

Gateløpet fra Erkebispegården mot Prinsens gate gikk opprinnelig under navnene *Kongsgårdsveita* og *Øvre østre gate*. Hele strekningen fra Erkebispegården til Sverres gate gikk på 1800-tallet under navnet *Gartnergaten* på grunnlag av de mange gartneriene som lå der.

## Bygninger og annet langs Arkitekt Christies gate
* **1:** Erkebispegården.
* **1b:** Det mosaiske trossamfunn i Trondheim, med synagogen i Trondheim og det jødiske museum i Trondheim. Bygningen er byens første jernbanestasjon, tegnet av Georg Andreas Bull og ferdigstilt 1877 til åpningen av Trondhjem–Størenbanen. Nedlagt 1884.
* **1c:** Misjonskirken i Trondheim.
* **2:** Høgskolen i Sør-Trøndelag, avdeling for ingeniør– og næringsmiddelfag.
* **4a–c:** Leiegårder i jugendstil oppført i 1904, arkitekt Johan Osness.

## Litteratur
* 

## Eksterne lenker
* 
* Flickr.com – Bildesøk på Arkitekt Christies gate
* Adressa.no – Byens gater, Arkitekt Christies gate  (Av Ingrid J. Brissach, publisert 9. oktober 2001, besøkt 3. november 2009)
Hans Bille

**Hans Bille** (1880–1952) var en norsk skuespiller kjent fra teatret og filmen.

## Biografi
Hans Bille debuterte 16 år gammel i 1896 og var knyttet til Centralteatret en tid. Han kom til det nystartede Trondhjem Teater 1911 der han ble sceneinstruktør 1919. Etter en tid som teatersjef 1923-24 gikk teateret inn i 1926. Senere var han ved Mayol-teatret og Casino Teater. Han
hadde startet egen turne i 1919 som virket i flere år. I perioden 1935-36 var han ved Søilen teater, dernest 1937-39 ved Det Nye Teater før han gikk til Bergen og var ved Den Nationale Scene 1939-46. Siden 1939 var han også i en rekke godtselgende norske spillefilmer. Etter den andre verdenskrig var han stort sett ved Det Nye Teater og en del i Radioteatret.

## Premier
* Kongens fortjenstmedalje i gull 1951
## Filmografi
* 1949 – *[[Svendsen går videre]]*
* 1943 – *[[Den nye lægen]]*
* 1940 – *[[Tante Pose (film)|Tante Pose]]*
* 1939 – *[[Gjest Baardsen (film)]]*
* 1939 – *[[De vergeløse (film)]]*
* 1939 – *[[Gryr i Norden]]*
* 1938 – *[[Ungen (1938)|Ungen]]*
* 1938 – *[[Det drønner gjennom dalen]]*
* 1937 – *[[To levende og en død (film fra 1937)|To levende og en død]]*
* 1937 – *[[By og land hand i hand]]*
* 1922 – *[[Pan (stumfilm)|Pan]]*

## Referanser


## Eksterne lenker
*
Arkeologiåret 1993

**Arkeologiåret 1993** er en oversikt over blant annet utgravninger, fødte og avdøde personer med tilknytning til arkeologi i 1993.

## Utgravninger
* Starten av en nødutgraving i Nevali Cori, før den blir satt under vann av en dam.

## Funn
* Tel Dan stele

## Priser
*Charles Kaufman Williams, II mottar Gullmedalje for fremragende innsats innen arkeologi av Archaeological Institute of America (AIA).

## Hendelser
*Konservatorer bruker en sonarsonde med to miniatyrvideokameraer for å fjerne resten av leiren inne i Riacekrigerne.

## Dødsfall
*24. mai – Hermann Vetters, østerriksk arkeolog (født 1915) 
*24. oktober – Erik Schia, norsk arkeolog (født 1946)
*8. desember – Anders Franzén, svensk marintekniker og amatørforsker som i 1956 lokaliserte det sunkne regalskipet «Vasa» (født 1918)
*Italo Sgobbo, italiensk lege og arkeolog (født 1901)
*Kim Won-yong, grunnlegger av koreansk arkeologi og professor ved Seoul National University (født 1922)
Messier 3

**Messier 3** (også kjent som *M3*  eller *NGC 5272*) er en kulehop i stjernebildet Jakthundene. Det ble oppdaget av Charles Messier i 1764, og William Herschel oppløste stjernene i den i 1784. Denne hopen er en av de største og lyssterkeste, og består av omtrent 500&nbsp;000 stjerner. Den befinner seg 33&nbsp;900 lysår fra jorda. M3 har en tilsynelatende størrelsesklasse på 6,2 og er dermed synlig med det blotte øye under mørke forhold. Fra et mellomstort teleskop er hopen fullstendig definert.

## Eksterne lenker
* SEDS Messier pages on M3
* M3, Galactic Globular Clusters Database page
(500) Days of Summer

***(500) Days of Summer*** er en amerikansk film fra 2009. Den er regissert av Marc Webb, og har Joseph Gordon-Levitt og Zooey Deschanel i hovedrollene.
Manus er skrevet av Scott Neustadter og Michael H. Weber. Filmen er produsert av Mark Waters. Filmen ble først vist under Sundance filmfestival 17. januar 2009.

Filmen hadde kinopremiere i Norge 30. oktober 2009, og ble sett av 1&nbsp;684 personer i åpningshelga.

## Handling
Tom Hansen (Joseph Gordon-Levitt) er en mann i tretti-årene som har en drøm om en karriere innenfor arkitekt-businessen, men som har endt opp med å skrive gratulasjonskort for et lite firma i Los Angeles. En dag møter han Summer Finn (Zooey Deschanel), en kvinne som nettopp har flyttet til byen, på jobben der hun nettopp har startet. Med en gang hun kommer inn døren, vet Tom at hun er den rette for ham. Det er bare ett problem: Summer vil ikke ha ham tilbake.

I 500 dager følger vi Tom mens han kjemper for å komme seg ut av venneseksjonen med Summer – gjennom latter og tårer, gode samtaler og krangler, forelskelse, brudd og kjærlighetssorg, mens hans lille, veslevoksne halvsøster Rachel (Chloë Moretz) gjør det hun kan for å få Tom til å holde sinnet åpent. 

## Rolleliste
* Joseph Gordon-Levitt som Tom Hansen
* Zooey Deschanel som Summer Finn
* Chloë Moretz som Rachel Hansen, Toms søster
* Geoffrey Arend som McKenzie, Toms medarbeider
* Matthew Gray Gubler som Paul, en venn av Tom
* Clark Gregg som Vance, Toms sjef
* Minka Kelly som Autumn
* Patricia Belcher som Millie

## Musikk
### Filmmusikk
Filmmusikken ble gitt ut 14. juli 2009.
# «A Story of Boy Meets Girl»" – Mychael Danna og Rob Simonsen
# «Us» – Regina Spektor
# «There Is A Light That Never Goes Out» – The Smiths
# «Bad Kids» – Black Lips
# «Please, Please, Please Let Me Get What I Want» – The Smiths
# «There Goes the Fear» – Doves
# «You Make My Dreams» – Hall & Oates
# «Sweet Disposition» – The Temper Trap
# «Quelqu'un m'a dit» – Carla Bruni
# «Mushaboom» – Feist
# «Hero» – Regina Spektor
# «Bookends» – Simon & Garfunkel
# «Vagabond» – Wolfmother
# «She's Got You High» – Mumm-Ra
# «Here Comes Your Man» – Meaghan Smith
# «Please, Please, Please Let Me Get What I Want» – She & Him

### Ekstra spor
# «Here Comes Your Man» – Joseph Gordon-Levitt
# «Sugar Town» – Zooey Deschanel
# «At Last» – Kevin Michael

De ekstra sporene er en bonus hos iTunes.

## Referanser


## Eksterne lenker
* 
*